ระเบียบจังหวัดสุพรรณบุรีระเบียบจังหวัดสุพรรณบุรีว่าด้วยหลักเกณฑ์และการให้บริการศูนย์ข้อมูลข่าวสารของราชการจังหวัดสุพรรณบุรี ด้วยพระราชบัญญัติข้อมูลข่าวสารของราชการพ.ศ. ๒๕๔๐ มาตรา ๙กำหนดให้หน่วยงานของรัฐต้องจัดให้มีข้อมูลข่าวสารไว้ให้ประชาชนเข้าตรวจดูได้ ทั้งนี้ ตามหลักเกณฑ์และวิธีการที่คณะกรรมการข้อมูลข่าวสารของราชการกำหนดอาศัยอำนาจตามความในมาตรา๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐และประกาศคณะกรรมการข้อมูลข่าวสารของราชการ ลงวันที่ ๒๔ กุมภาพันธ์ ๒๕๔๑ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูคณะกรรมการข้อมูลข่าวสารของราชการจังหวัดสุพรรณบุรีจึงกำหนดหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูดังนี้ข้อ๑ ระเบียบนี้เรียกว่า ระเบียบจังหวัดสุพรรณบุรีว่าด้วยหลักเกณฑ์และการให้บริการศูนย์ข้อมูลข่าวสารของราชการจังหวัดสุพรรณบุรีข้อ๒[๑] ระเบียบนี้ให้ใช้บังคับตั้งแต่วันที่ประกาศในราชกิจจานุเบกษาเป็นต้นไปข้อ ๓บรรดาระเบียบ ข้อบังคับและคำสั่งอื่นใดของจังหวัดสุพรรณบุรีในส่วนที่กำหนดไว้แล้ว ในระเบียบนี้หรือซึ่งขัดแย้งกับระเบียบนี้ให้ใช้ระเบียบนี้แทนข้อ๔ ในระเบียบนี้ข้อมูลข่าวสารของราชการ หมายความว่าสิ่งที่สื่อความหมายให้รู้เรื่องราว ข้อเท็จจริง ข้อมูลหรือสิ่งใด ๆที่อยู่ในความครอบครองหรือควบคุมดูแลของสำนักงานจังหวัดสุพรรณบุรีและของจังหวัดสุพรรณบุรีตามกฎหมายว่าด้วยข้อมูลข่าวสารของราชการหน่วยงานของรัฐ หมายความว่า ราชการส่วนภูมิภาคราชการส่วนท้องถิ่น รัฐวิสาหกิจและหน่วยงานอื่นตามกฎหมายว่าด้วยข้อมูลข่าวสารของราชการคณะกรรมการ หมายความว่าคณะกรรมการศูนย์ข้อมูลข่าวสารของราชการจังหวัดสุพรรณบุรีศูนย์ข้อมูลข่าวสาร หมายความว่าศูนย์ข้อมูลข่าวสารของราชการจังหวัดสุพรรณบุรีข้อ๕ ระเบียบนี้ให้ใช้บังคับแก่ส่วนราชการจังหวัดสุพรรณบุรีในสังกัดส่วนภูมิภาคหน่วยงานรัฐวิสาหกิจหน่วยงานองค์กรปกครองส่วนท้องถิ่น ข้าราชการ พนักงานราชการ ลูกจ้าง ในจังหวัดสุพรรณบุรีข้อ๖ ให้ผู้ว่าราชการจังหวัดสุพรรณบุรีรักษาการให้เป็นไปตามระเบียบนี้และให้มีอำนาจในการออกประกาศและคำสั่งอื่นใดเพื่อประโยชน์ในการปฏิบัติให้เป็นไปตามระเบียบนี้ในกรณีมีปัญหาหรือมีอุปสรรคในการปฏิบัติตามระเบียบนี้ที่จะต้องวินิจฉัยหรือชี้ขาดให้ผู้ว่าราชการจังหวัดสุพรรณบุรีมีอำนาจวินิจฉัยชี้ขาดหรือสั่งการตามที่เห็นสมควรหมวด ๑คณะกรรมการศูนย์ข้อมูลข่าวสารของราชการ ข้อ๗ ให้มี คณะกรรมการศูนย์ข้อมูลข่าวสารของราชการจังหวัดสุพรรณบุรี เรียกโดยย่อว่า กศข.สพ. ประกอบด้วย๑. ผู้ว่าราชการจังหวัดสุพรรณบุรี ประธานกรรมการ๒. รองผู้ว่าราชการจังหวัดสุพรรณบุรี รองประธานกรรมการที่กำกับดูแลสำนักงานจังหวัดสุพรรณบุรี๓. รองผู้อำนวยการรักษาความมั่นคง รองประธานกรรมการภายในจังหวัดสุพรรณบุรี (ท)๔. อัยการจังหวัดสุพรรณบุรี กรรมการ๕. ผู้บังคับการตำรวจภูธรจังหวัดสุพรรณบุรี กรรมการ๖. ปลัดจังหวัดสุพรรณบุรี กรรมการ๗. พัฒนาสังคมและความมั่นคงของมนุษย์จังหวัดสุพรรณบุรี กรรมการ๘. ท้องถิ่นจังหวัดสุพรรณบุรี กรรมการ๙. ประชาสัมพันธ์จังหวัดสุพรรณบุรี กรรมการ๑๐. หัวหน้าสำนักงานจังหวัดสุพรรณบุรี กรรมการและเลขานุการ๑๑. ผู้อำนวยการกลุ่มงานอำนวยการ กรรมการและผู้ช่วยเลขานุการสำนักงานจังหวัดสุพรรณบุรี๑๒. นิติกร สำนักงานจังหวัดสุพรรณบุรี กรรมการและผู้ช่วยเลขานุการข้อ๘ ให้คณะกรรมการศูนย์ข้อมูลข่าวสารของราชการจังหวัดสุพรรณบุรีมีอำนาจหน้าที่ดังนี้(๑)กำหนดแนวทางในการดำเนินการเผยแพร่ข้อมูลข่าวสารของราชการจังหวัดสุพรรณบุรีให้เป็นไปตามพระราชบัญญัติข้อมูลข่าวสารของราชการพ.ศ. ๒๕๔๐(๒)กำกับดูแลให้การจัดระบบข้อมูลข่าวสารของราชการจังหวัดสุพรรณบุรี ตามมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ มีความสมบูรณ์ ครบถ้วน ถูกต้องและเป็นปัจจุบัน เพื่อให้ประชาชนสามารถเข้าตรวจดูได้โดยสะดวกและรวดเร็ว(๓)กำหนดแนวทางเพื่อให้มีการอบรมให้ความรู้และความเข้าใจเกี่ยวกับการเผยแพร่ข้อมูลข่าวสารของราชการแก่ข้าราชการเจ้าหน้าที่ของส่วนราชการต่าง ๆ ในจังหวัดสุพรรณบุรี(๔)ให้คำปรึกษาหรือข้อเสนอแนะแก่ส่วนราชการ รัฐวิสาหกิจหน่วยงานองค์กรปกครองส่วนท้องถิ่นภายในจังหวัดสุพรรณบุรีเกี่ยวกับการดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐(๕)เชิญเจ้าหน้าที่ที่เกี่ยวข้องมาให้ข้อมูลหรือเอกสารได้ตามความจำเป็นต่อการปฏิบัติงานของคณะกรรมการ(๖) แต่งตั้งคณะอนุกรรมการคณะทำงานหรือเจ้าหน้าที่เพื่อปฏิบัติการใด ๆ ตามอำนาจหน้าที่ของคณะกรรมการ(๗)ติดตามประเมินผลการดำเนินการเกี่ยวกับการเผยแพร่ข้อมูลข่าวสารของราชการจังหวัดสุพรรณบุรีให้เป็นไปด้วยความเรียบร้อยและมีประสิทธิภาพ(๘)ปฏิบัติการอื่นใดให้เป็นไปตามพระราชบัญญัติข้อมูลข่าวสารของราชการ พ.ศ. ๒๕๔๐(๙)ปฏิบัติหน้าที่อื่นใดที่ประธานกรรมการมอบหมายข้อ๙ การประชุมของคณะกรรมการข้อมูลข่าวสารของราชการจังหวัดสุพรรณบุรีต้องมีคณะกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมข้อ๑๐ ถ้าประธานกรรมการไม่มาประชุมหรือไม่อยู่ในที่ประชุมให้รองประธานกรรมการ คนที่ ๑ เป็นประธานในที่ประชุม ถ้ารองประธานกรรมการ คนที่ ๑ไม่มาประชุมหรือไม่อยู่ในที่ประชุม ให้รองประธานกรรมการ คนที่ ๒เป็นประธานในที่ประชุม ถ้ารองประธานกรรมการ คนที่ ๒ ไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งเสียงในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาดข้อ๑๑ ให้คณะกรรมการข้อมูลข่าวสารของราชการจังหวัดสุพรรณบุรีทำหน้าที่เป็นคณะกรรมการวินิจฉัยการเปิดเผยข้อมูลข่าวสารของราชการจังหวัดสุพรรณบุรีกรณีมีประเด็นปัญหาว่าข้อมูลของราชการเป็นข้อมูลที่สามารถเปิดเผยได้หรือไม่ตามพระราชบัญญัติข้อมูลข่าวสารของราชการพ.ศ. ๒๕๔๐ และระเบียบ กฎหมายอื่น ๆ ที่เกี่ยวข้องข้อ๑๒ ให้นำความในข้อ ๙มาบังคับใช้กับการประชุมคณะอนุกรรมการคณะทำงานที่คณะกรรมการศูนย์ข้อมูลข่าวสารของราชการจังหวัดสุพรรณบุรีแต่งตั้งโดยอนุโลมด้วยข้อ๑๓ มติของคณะกรรมการศูนย์ข้อมูลข่าวสารของราชการจังหวัดสุพรรณบุรีให้ถือเป็นยุติเว้นแต่มีความเห็นเป็นหลายฝ่ายหรือมีเหตุอันสมควรกรณีหน่วยงานเจ้าของเรื่องมีความเห็นเป็นอย่างอื่นและมีความประสงค์จะให้หน่วยงานต้นสังกัดหรือหน่วยงานอื่นที่เกี่ยวข้องโดยตรงวินิจฉัยต่อไปหมวด ๒การจัดระบบข้อมูลข่าวสารของราชการ ข้อ๑๔ ให้สำนักงานจังหวัดสุพรรณบุรีจัดประเภทข้อมูลข่าวสารของราชการที่อยู่ในความรับผิดชอบเพื่อรวบรวมและจัดระบบไว้ให้ประชาชนเข้าตรวจดูจัดเจ้าหน้าที่ประจำศูนย์และสนับสนุนการจัดระบบข้อมูลข่าวสารดังกล่าว โดยประยุกต์ใช้ระบบคอมพิวเตอร์มาดำเนินการเพื่อให้สามารถเผยแพร่ข้อมูลข่าวสารอำนวยความสะดวกแก่ประชาชนได้รวดเร็ว กว้างขวาง และมีประสิทธิภาพยิ่งขึ้นข้อ๑๕ ในกรณีมีเหตุอันควรสงสัยว่าข้อมูลข่าวสารของราชการใดจะเปิดเผยได้หรือไม่ให้นำเสนอคณะกรรมการศูนย์ข้อมูลข่าวสารของราชการจังหวัดสุพรรณบุรีวินิจฉัยตามข้อ๑๑ข้อ๑๖ ในการดำเนินการตามข้อ ๑๔ให้สำนักงานจังหวัดสุพรรณบุรีจัดให้มีเจ้าหน้าที่ เพื่อควบคุมดูแล ตรวจสอบ ติดตามและประสานในการดำเนินการให้เป็นไปด้วยความเรียบร้อยข้อ๑๗ ให้สำนักงานจังหวัดสุพรรณบุรีนำข้อมูลข่าวสารของราชการเกี่ยวกับประกาศการประกวดราคาประกาศสอบราคา รวมทั้งผลการพิจารณาการจัดซื้อจัดจ้างในรอบเดือนเผยแพร่ผ่าน website ของจังหวัดสุพรรณบุรีหมวด ๓การขอข้อมูลข่าวสารของราชการและการอนุญาต ข้อ๑๘ ให้ศูนย์ข้อมูลข่าวสารของราชการจังหวัดสุพรรณบุรีจัดทำสมุดทะเบียนสำหรับผู้เข้ามาขอตรวจดูข้อมูลข่าวสารที่ตั้งแสดงไว้ทั้งนี้เพื่อเป็นหลักฐานของทางราชการข้อ๑๙ ผู้ใดประสงค์จะขอสำเนาข้อมูลข่าวสารหรือขอข้อมูลข่าวสารที่มีคำรับรองสำเนาถูกต้อง ให้ยื่นคำขอเป็นหนังสือหรือระบุรายละเอียดพอสังเขปต่อเจ้าหน้าที่ประจำศูนย์ข้อมูลข่าวสารของราชการคำขอดังกล่าวอย่างน้อยต้องระบุ(๑)ชื่อที่อยู่ของผู้ขอข้อมูลข่าวสาร พร้อมเอกสารแสดงตัวบุคคล(๒)รายละเอียดของข้อมูลข่าวสารที่ต้องการในลักษณะที่เข้าใจได้ตามสมควร(๓)เหตุผลที่ขอให้เปิดเผยข้อมูลข่าวสาร หรือวัตถุประสงค์ในการนำไปใช้(๔)ลายมือชื่อของผู้ขอข้อมูลข่าวสารของราชการข้อ๒๐ ข้อมูลข่าวสารของราชการใดที่อยู่ในความครอบครองหรือควบคุมดูแลของศูนย์ข้อมูลข่าวสารของราชการ ให้เจ้าหน้าที่ประจำศูนย์ข้อมูลข่าวสารของราชการซึ่งเป็นข้าราชการไม่ต่ำกว่าระดับชำนาญการขึ้นไปเป็นผู้อนุญาตและลงนามรับรองข้อมูลข่าวสาร โดยลงลายมือชื่อ พร้อมทั้งชื่อตัวชื่อสกุล ตำแหน่ง วัน เดือน ปี ให้ชัดเจน ทั้งนี้ให้รับรองตามจำนวนที่ผู้ยื่นขอข้อมูลข่าวสารขอให้รับรองเท่านั้นข้อ๒๑ ในกรณีมีผู้ขอตรวจดู ขอสำเนาหรือขอสำเนาที่มีคำรับรองสำเนาถูกต้องของข้อมูลข่าวสารของราชการอื่นซึ่งอยู่ในความครอบครองหรือควบคุมดูแลของส่วนราชการประจำจังหวัดให้เจ้าหน้าที่ผู้รับคำขอเสนอเรื่องไปยังหน่วยงานนั้นหรือแนะนำให้ผู้ยื่นขอไปประสานงานกับหน่วยงานนั้นโดยตรงด้วยหากมีความประสงค์ให้หัวหน้าหน่วยงานในสังกัดหรือผู้ที่ได้รับมอบหมายเป็นผู้พิจารณาอนุญาตโดยให้ข้าราชการไม่ต่ำกว่าระดับชำนาญการเป็นผู้ลงนามรับรองสำเนาถูกต้องของสำเนาข้อมูลเอกสารนั้นๆเว้นแต่ข้อมูลเอกสารนั้นเป็นข้อมูลข่าวสารลับจะต้องดำเนินการให้เป็นไปตามระเบียบการรักษาความลับของทางราชการพ.ศ. ๒๕๔๔ในกรณีไม่อาจจะวินิจฉัยได้ว่าข้อมูลข่าวสารที่มีคำร้องนั้นเป็นข้อมูลข่าวสารที่เปิดเผยได้หรือไม่ให้หัวหน้าส่วนราชการนั้น ๆเสนอเรื่องพร้อมความเห็นต่อคณะกรรมการศูนย์ข้อมูลข่าวสารของราชการจังหวัดสุพรรณบุรีเพื่อพิจารณาวินิจฉัยต่อไปข้อ๒๒ กรณีการเปิดเผยข้อมูลข่าวสารตามคำขอนั้นมีผลกระทบถึงประโยชน์ได้เสียของผู้ใดให้หน่วยงานนั้นแจ้งผู้มีส่วนได้เสียทราบโดยมิชักช้าเพื่อให้ผู้มีส่วนได้เสียคัดค้านภายในเวลาตามที่กำหนดไว้ ในมาตรา ๑๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ๒๓ กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารใดให้แจ้งคำสั่งพร้อมเหตุผลให้ผู้ยื่นคำขอทราบพร้อมแจ้งให้ผู้ยื่นคำขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยข้อมูลข่าวสารของราชการตามมาตรา ๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ๒๔ ข้อมูลข่าวสารส่วนบุคคลตามนัยมาตรา ๒๓แห่งพระราชบัญญัติข้อมูลข่าวสารของราชการ พ.ศ. ๒๕๔๐ ให้ดำเนินการบริการโดยปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวข้องกับข้อมูลข่าวสารส่วนบุคคลข้อ๒๕ ข้อมูลข่าวสารของราชการใดหากมีระเบียบกฎหมาย หรือมติคณะรัฐมนตรี กำหนดวิธีปฏิบัติเกี่ยวกับข้อมูลข่าวสารของราชการนั้นไว้เป็นการเฉพาะการขอข้อมูลข่าวสารของราชการนั้นจะต้องขออนุญาตและต้องปฏิบัติตามระเบียบ กฎหมายหรือมติคณะรัฐมนตรีดังกล่าวนั้นหมวด ๔การบริการข้อมูลข่าวสารของราชการ ข้อ๒๖ ศูนย์ข้อมูลข่าวสารของราชการให้บริการข้อมูลข่าวสารของราชการไว้ให้ประชาชนเข้าตรวจศึกษา ค้นคว้า ตลอดจนเผยแพร่ รวมทั้งจัดทำสำเนาข้อมูลข่าวสารของราชการด้วยข้อ๒๗ ศูนย์ข้อมูลข่าวสารของราชการจะอนุญาตให้ตรวจดูข้อมูลข่าวสารของสำนักงานได้แต่ในกรณีที่เป็นข้อมูลข่าวสารที่มีอยู่แล้วในสภาพที่พร้อมจะให้ได้และจะไม่อนุญาตในกรณีที่มีลักษณะดังต่อไปนี้(๑)การตรวจดูข้อมูลข่าวสารของราชการนั้นเป็นไปเพื่อประโยชน์ทางการค้าส่วนตนหรือเป็นข้อมูลข่าวสารของราชการที่ไม่เป็นไปเพื่อประโยชน์สาธารณะ(๒)เป็นข้อมูลข่าวสารของราชการที่กระทบต่อความมั่นคงของประเทศ มีผลกระทบต่อประสิทธิภาพในการบังคับใช้กฎหมายความเห็นหรือคำแนะนำภายในหน่วยงานของรัฐหรือเป็นเรื่องที่ทางราชการยังไม่เปิดเผยและกำหนดเป็นชั้นความลับ(๓)เป็นข้อมูลข่าวสารของราชการที่กระทบถึงประโยชน์ได้เสียของบุคคลอื่น(๔)เป็นข้อมูลข่าวสารส่วนบุคคลข้อ๒๘ การเรียกเก็บค่าธรรมเนียมในการขอสำเนาหรือการขอสำเนาที่มีคำรับรองถูกต้องของข้อมูลข่าวสารของราชการให้เป็นไปตามประกาศคณะกรรมการข้อมูลข่าวสารของราชการเรื่อง การเรียกค่าธรรมเนียม การขอสำเนาหรือขอสำเนาที่มีคำรับรองสำเนาถูกต้องของข้อมูลข่าวสารของราชการ ลงวันที่ ๗พฤษภาคม ๒๕๔๒ข้อ ๒๙ การบริการส่งข้อมูลข่าวสารของราชการที่เปิดเผยทางโทรสารให้ดำเนินการได้เฉพาะกรณีจำเป็นเร่งด่วนโดยคำนึงถึงความสิ้นเปลือง เช่น จำนวนข้อมูลข่าวสารของราชการระยะเวลาและค่าใช้จ่ายในการส่ง ทั้งนี้ให้หัวหน้าหน่วยงานเป็นผู้พิจารณาอนุญาตข้อ๓๐ การบริการข้อมูลข่าวสารของราชการให้ดำเนินการให้แล้วเสร็จโดยเร็วหมวด ๕การรักษาความเป็นระเบียบเรียบร้อยและความปลอดภัยในการให้ประชาชนเข้าตรวจดูข้อมูลข่าวสาร ข้อ๓๑ ให้ประชาชนเข้าตรวจดู ศึกษาค้นคว้า ข้อมูลข่าวสารของราชการได้ ณศูนย์ข้อมูลข่าวสารของราชการจังหวัดสุพรรณบุรี ตั้งอยู่ที่ศาลากลางจังหวัดสุพรรณบุรีศูนย์ราชการจังหวัดสุพรรณบุรี ชั้น ๑ (ด้านหน้า) ถนนสุพรรณบุรี ชัยนาทหมู่ที่ ๑ ตำบลสนามชัย อำเภอเมืองสุพรรณบุรี จังหวัดสุพรรณบุรี โทรศัพท์๐-๓๕๔๐-๘๒๐๐ ในวันและเวลาราชการข้อ๓๒ ประชาชนผู้ขอเข้าดูข้อมูลข่าวสารณ ศูนย์ข้อมูลข่าวสารของราชการต้องถือปฏิบัติดังนี้(๑)ต้องแต่งกายสุภาพหรือตามประเพณีนิยมท้องถิ่น(๒)ห้ามนำอาวุธเข้าไปในศูนย์ข้อมูลข่าวสารของราชการ(๓)ห้ามนำอาหาร เครื่องดื่มประเภทมีแอลกอฮอล์ เพื่อรับประทานหรือดื่มในศูนย์ข้อมูลข่าวสารของราชการยกเว้นน้ำดื่มที่จังหวัดสุพรรณบุรีจัดไว้ให้สำหรับบริการประชาชนที่เข้ามาใช้บริการ(๔)การใช้สถานที่ราชการต้องเคารพสถานที่และสิทธิของผู้อื่นไม่ส่งเสียงดังจนเป็นการรบกวนสิทธิผู้อื่น การตรวจ ค้นคว้า ศึกษาข้อมูลข่าวสารของราชการพึงใช้ความระมัดระวังและรักษาเอกสารของราชการเยี่ยงวิญญูชนพึงกระทำและรักษาความเป็นระเบียบเรียบร้อย(๕) ผู้ใดเจตนาหรือประมาททำให้ข้อมูลข่าวสารของราชการชำรุด เสียหาย หรือสูญหายต้องรับผิดชอบชดใช้ค่าเสียหาย(๖)การใช้บริการศูนย์ข้อมูลข่าวสารของราชการต้องลงทะเบียนในสมุดลงทะเบียนที่เจ้าหน้าที่จัดไว้(๗)ผู้ใดไม่ปฏิบัติตามระเบียบนี้เจ้าหน้าที่ผู้รับผิดชอบดูแลศูนย์ข้อมูลข่าวสารของราชการสามารถแจ้งให้ผู้นั้นออกจากศูนย์ข้อมูลข่าวสารของราชการด้วยวิธีอันเหมาะสมตามควรแก่กรณี(๘)เจ้าหน้าที่ปฏิบัติงานประจำศูนย์ข้อมูลข่าวสารของราชการต้องสุภาพ เรียบร้อยและต้องถือปฏิบัติดังนี้(๑)การยึดมั่นและยืนหยัดทำในสิ่งที่ถูกต้อง(๒)มีความซื่อสัตย์สุจริตและรับผิดชอบ(๓)ต้องปฏิบัติหน้าที่ด้วยความโปร่งใสและสามารถตรวจสอบได้(๔)การปฏิบัติหน้าที่โดยไม่เลือกปฏิบัติอย่างไม่เป็นธรรม(๕)ต้องรักษาความลับของทางราชการ(๖)ต้องสุภาพเรียบร้อย ให้ความสะดวก ความเป็นธรรม ต้องไม่ดูหมิ่น เหยียดหยาม กดขี่ หรือข่มเหงประชาชนผู้เข้ามาใช้บริการศูนย์ข้อมูลข่าวสารของราชการประกาศ ณ วันที่ ๒๐กันยายน พ.ศ. ๒๕๕๙ว่าที่ร้อยตรีสุพีร์พัฒน์ จองพานิชผู้ว่าราชการจังหวัดสุพรรณบุรีชนิกา/ปริยานุช/จัดทำ๒๕ ตุลาคม ๒๕๕๙นุสรา/ตรวจ๕ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนที่ ๙๐ ง/หน้า ๑/๒๐ ตุลาคม ๒๕๕๙